Afternoon Call Action Notes – บล.โกลเบล็ก
Afternoon Call Action Notes - บล.โกลเบล็ก ประจำวันที่ 30 มี.ค.60
30 มี.ค. 2560

Afternoon Call Action Notes – บล.โกลเบล็ก
ดัชนี SET ปิดภาคเช้า
Close 1,576.21 Volume ฿17,269 M
Change +1.24 %Change +0.08%
สรุปภาวะตลาดภาคเช้า
ตลาดหุ้นไทยขาดปัจจัยใหม่กระตุ้นการลงทุน ส่งผลให้ช่วงเช้าแกว่งตัวแคบเช่นเดียวกับวานนี้ โดยส่วนใหญ่เป็นแรงเก็งกำไรหุ้นขนาดกลาง-เล็ก รวมถึงกลุ่มโรงไฟฟ้าทดแทนหลังส.ป.ก.อนุมัติให้ 16 บริษัททำโรงไฟฟ้าวินด์ฟาร์มได้ต่อ ส่งผลให้ดัชนียืนปิดบวกเล็กน้อยด้วย Volume การซื้อขายไม่หนาแน่นนักเพียง 1.7 หมื่นลบ.
แนวโน้มภาคบ่ายตามค่าสัญญาณทางเทคนิค
ภาคเช้าดัชนี SET ทรงตัวในกรอบจำกัดเดียวกับวานนี้ด้วย volume ที่เบาลง สัญญาณ stochastic ในราย 1 ชม.ไม่บ่งชี้ทิศทาง ส่วน stochastic ในราย 15 นาที แกว่งตัวในกรอบปกติ จึงคาดการณ์ดัชนีจะแกว่งในกรอบ sideway up ต่อไป โดยยังต้องรอสัญญาณ follow buy จากการยืนเหนือ 1,000 จุดของดัชนี SET50 เสียก่อน จึงคงคำแนะนำให้เล่นเก็งกำไรในกรอบจำกัด โดยเน้นซื้อและถือ และควร stop loss เมื่อดัชนี SET หลุด 1,570 จุด
แนวรับ 1,573 จุด / แนวต้าน 1,580 จุด
Stock of the town @Kusjung
CWT ซื้อเก็งกำไร
ราคาปิด 3.62 บาท
แนวรับ 3.58 บาท / แนวต้าน 3.70 บาท / Cut loss 3.50 บาท
กราฟระยะสั้นดีดตัวผ่านกรอบพักตัว Flag และเส้น EMA 10 วันขึ้นเป็นสัญญาณซื้อได้อีกครั้ง พร้อมทั้งเครื่องมือ MACD + RSI ชี้ขึ้นสนับสนุนทิศทาง จึงคาดว่าจะปรับตัวขึ้นได้
CPR ซื้อเก็งกำไร
ราคาปิด 7.25 บาท
แนวรับ 7.15 บาท / แนวต้าน 7.50 บาท / Cut loss 7.00 บาท
กราฟโค้งตัวขึ้นแบบ U shape และราคาดีดตัวตัดเส้น EMA 10 วันขึ้นเป็นสัญญาณซื้อ รวมถึงเครื่องมือ MACD + RSI ชี้ขึ้นสนับสนุนทิศทางจึงมีโอกาสปรับตัวขึ้นต่อได้
ข่าวสำคัญช่วงเช้า
ปธน.ฝรั่งเศสประเมินว่า Brexit จะส่งผลกระทบทางเศรษฐกิจต่อทั้งอังกฤษและยุโรป เพราะเป็นการผลักดันให้เศรษฐกิจยุโรปขับเคลื่อนไปในทิศทางที่แตกต่างจากที่เคยเป็น และคาดว่าอังกฤษจะไม่สามารถบรรลุข้อตกลงกับทางสหภาพยุโรปได้ภายในระยะเวลา 2 ปี
สำนักงานเศรษฐกิจการคลัง (สศค.) เปิดเผยว่า เศรษฐกิจไทยเดือนก.พ. 60 ขยายตัวดีสะท้อนจากเครื่องชี้การบริโภคและการลงทุนภาคเอกชนส่งสัญญาณดีขึ้น ดัชนีผลผลิตและราคาสินค้าเกษตรขยายตัวดี ส่งผลทำให้รายได้เกษตรกรที่แท้จริงที่ขยายตัวในระดับสูงต่อเนื่อง
ศูนย์วิจัยกสิกรไทยคงคาด GDP ปี 60 ที่ 3.3% ตามเดิม โดยมีการลงทุนภาครัฐ ภาคเอกชน และภาคการท่องเที่ยวเป็นปัจจัยสนับสนุน อย่างไรก็ดี ได้ปรับเพิ่มคาดการณ์การส่งออกปีนี้เป็นโต 2% จากเดิม 0.8% ส่วนอัตราเงินเฟ้อในปีนี้ ปรับลดลงเหลือ 1.5% จากเดิม 1.8%
ผู้ส่งสินค้าทางเรือแห่งประเทศไทย (สรท.) คาดว่าการส่งออกใน Q1/60 จะเติบโต 1-2%YoY การส่งออกในเดือน ก.พ. หดตัว 2.76% เป็นไปตามคาดว่าการส่งออกจะกลับมาติดลบ 3-4% เนื่องจากในเดือน ก.พ.59 มีการส่งออกทองคำและสินค้าหมวดอาวุธและอากาศยานมากกว่าปกติ
J เตรียมเพิ่มทุน 148.16 ล้านหุ้นแบบมอบอานาจทั่วไป (General Mandate) เสนอขายผถห.เดิม-PP พร้อมออกหุ้นกู้วงเงิน 1 พันลบ.
WHAUP เคาะราคาขาย IPO หุ้นละ 26.25 บาท พร้อมเข้าเทรด SET วันที่ 10 เม.ย.60
 